Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 114

2. A mester tevékenységi területe és feladatköre — A férfiruha-készítés jó ízlést, kiemelkedő anyag-, áru- és szakismeretet, továbbá átlagosnál jobb kézügyességet igénylő feladat. — Feladata a vevőkörét úgy segíteni, hogy az alkatának, az anyag jellegének legmegfelelőbb modellt válassza a megrendelő. — A kiválasztott modellt mesterszintű színvonalon, olyan korszerű technológiával készítse el, ami az újat képviseli a szakmában. — Joga és kötelessége magát tovább képezni, haladni a kor igényével mind áruismeretben, mind a technológiában és a technikában. — Tudja üzemeltetni a ruhaipar szerszámgépeit, az alap- és speciális gépeket, vasalókat, ragasztó préseket, szabászati berendezéseket. Ismerje a szakmában használatos modern technológiákat. Tudja megelőzni a munkavégzés során felmerülő baleseti forrásokat. — Legyen birtokában olyan ismereteknek, amely alapján alkalmas a szakmunkástanulókkal és alkalmazottaival korrekt módon foglalkozni. Ismerje azokat a pedagógiai módszereket, amivel fegyelmezett, de jó munkahelyi légkört tud teremteni, szakmai ismereteit átadni. — Munkavégzése során ügyeljen a környezetvédelemre. — Rendelkezzen az önálló üzletvitelhez szükséges alapvető ismeretekkel: = anyagbeszerzés, segédanyag, kellék beszerzése és azoknak helyes tárolása; = értsen az árképzéshez; = a helyes határidő megállapításához; = legyen tárgyalóképes az ügyfeleivel; = vitás esetekben tudjon toleránsan viselkedni, és ismerje annak hivatalos elintézési módját; = ismerje az üzlet — szalon —, munkahely létrehozásának alapvető követelményeit. III. Szakmai követelmények

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes